cyanic-selkie/wikianc huggingface dataset:
Ephydatia syriaca
Ephydatia syriaca is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Daniël
Daniël is die 27ste boek in die kanon van Hebreeuse Geskrifte wat as die Ou Testament in die Bybel opgeneem is. In die Hebreeuse Bybel word die boek van Daniël in die Ketuvim (geskrifte) ingesluit, terwyl die tradisionele Christelike vertaling van die Bybel die boek saam met die profete plaas. Die boek van Daniël word in twee dele verdeel: 'n reeks van ses hoofverhale vanaf hoofstukke 1 tot 6, wat hoofsaaklik in Aramees geskryf, en vier profetiese visioene in hoofstukke 7-12 wat hoofsaaklik in Hebreeus geskryf is.
Inhoud
Die eerste ses hoofstukke handel oor Daniël en ander gelowiges in die tyd van die Babiloniese koning Nebukadneser en ander konings na hom. Die tweede gedeelte van die boek bevat veral visioene oor die wrede vervolging van die verbondsvolk in die tyd van die Siriese koning Antiogos Epifanes. Die visioene handel oor die stryd en opeenvolging van die wêreldryke en terselfdertyd oor die eindtyd. Die menslike ryke word in die visioene as diere voorgestel. Die Here oefen volle heerskappy uit oor alles; ook oor die magtige en korrupte wêreldmagte.
Dombeya torrida
Dombeya torrida is 'n meerjarige struik of boom wat deel is van die Malvaceae familie. Die spesie is inheems aan Burundi, Demokratiese Republiek die Kongo, Djiboeti, Eritrea, Ethiopië, Jemen, Kenia, Malawi, Rwanda, Saoedi-Arabië, Sentraal-Afrikaanse Republiek, Soedan, Tanzanië, Uganda en Zambië.
Dingaan se fontein
Die Mtonjaneni-bron lê digby die Mtonjaneni Lodge, 20 km noord van Melmoth langs die R66-pad na Ulundi en Vryheid.
Austin Motormaatskappy
Nissan
In 1932 het Datsun ('n motorvervaardiger onder die Nissan Groep zaibatsu) motors gebou wat Austin-patente geskend het. Vanaf 1934 het Datsun begin om die Seven onder lisensie te bou en hierdie operasie het die grootste sukses geword van Austin se oorsese lisensiëring van sy Seven. Dit was die begin van Datsun se internasionale sukses.
Gerson von Bleichröder
Die eerste belangrike stap vir von Bleichröder was sy benoeming as Haar Majesteit koningin Victoria se konsul-generaal in Berlyn (aan sy seun is die titel van vise-konsul verleen). Vervolgens kon hy 'n formele rol speel in Berlyn se Britse gemeenskap. Nog belangriker was die hegte bande wat hy met Lord Odo Russell kon smee, die Britse ambassadeur in Berlyn vanaf 1871 tot en met sy afsterwe in 1884 wat in die Duitse hoofstad se diplomatieke kringe as primus inter pares beskou is.
Von Bleichröder was ook belas met die langdurige incognito-onderhandelinge oor die huur van 'n Britse ambassadegebou in Berlyn in 'n tyd toe eiendoms- en huurpryse daar in die onstuimige bloeitydperk ná die oorwinning in die Pruisies-Franse Oorlog die hoogte ingeskiet het. Aanvanklik is die Russells in 'n huis gevestig wat hulle met die Turkse gesant moes deel. Uiteindelik kon von Bleichröder daarin slaag om een van Berlyn se mees luksueuse wonings, die spoorwegmagnaat Bethel Henry Strousberg se Palais Strousberg, namens die ambassadeur te huur.
Gene Kranz
Loopbaan by NASA
Kranz is gekies om een van die eerste vlugdirekteure te wees om Apollo-sendings met bemanning te vlieg. Kranz het saam met die kontrakteur, McDonnell-Douglas, aan die Mercury- en Gemini-projekte gewerk, maar vir Apollo was daar 'n nuwe kontrakteur, Rockwell. Kranz beskryf Rockwell as nuut en onbekend in die ruimtebedryf.
Egiptiese Lugmag
Die primêre rol van die Egiptiese Lugmag is die lugverdediging van die land, met sekondêre take die weermagondersteuningsoperasies. Dit verskaf amptelike regeringsvervoer en doen internasionale soek- en reddingsoperasies in die woestyn, die Middellandse See en die Rooisee.
Drieldam
Die waterkering bekend as die Drielbarrage vorm saam met die Spioenkopdam, Sterkfonteindam, Driekloofdam, Woodstockdam en die Kilburndam deel van die Tugela-Vaal-waterprojek. Hierdie studam lê suidwes van Bergville en by die koördinate 28° 46′  48.9″  suid en 29°  17′  9,2″  oos. Dit het 'n opgaarvermoë van 18.2 miljoen kubieke meter. Die water uit die Tugelarivier word met 'n kanaal van 44 km teen 11 kumek na die Jagersrust-pompstasie vervoer.
Hosea
Hosea is die 28ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die eerste van die sogenaamde twaalf Klein Profete. Die profeet self het in die noordelike koninkryk van Israel opgetree voor die val van Samaria in 721 v.C. In sy huwelikslewe moes Hosea die gebroke verhouding tussen God en sy volk afbeeld. Die boek verkondig veral die oordele van God oor die volk se sondes op sosiaal-politieke en kultiese terrein. Tog is Hosea by uitstek die prediker van God se onveranderlike liefde vir sy volk. Dit blyk uit die simboliek van Hosea se huwelik, maar veral ook uit verse 11:8-11 en 14:2-9.
Lungile Shongwe
Lungile Shongwe (gebore 1983) is 'n Suid-Afrikaanse aktrise. Sy is bekend vir haar rol in die rolprent In Desert and Wilderness (2001).
Toegepaste wiskunde
Geskiedenis
Histories gesproke was toegepaste wiskunde hoofsaaklik gebaseer op toegepaste analise, veral differensiaalvergelykings, benaderingsteorie en toegepaste waarskynlikheid. Hierdie areas van wiskunde was nou gekoppel aan die ontwikkeling van Newtoniaanse fisika, en die onderskeid tussen wiskundiges en fisici was inderdaad eers in die middel van die 19de eeu meer duidelik.
Tot die begin van die 20ste eeu, is vakke soos klassieke meganika voortdurend onder toesig gehou deur beide fisika- en wiskundedepartemente by universiteite en, met betrekking tot vloeimeganika, word dit steeds deur toegepaste wiskunde-departemente onderhou, hoewel dit 'n duideliker verband met fisika het.
Kapstylhuise
Die kapstylhuisies (of hartbeeshuisies) by Puntjie en Vermaaklikheid aan die oewer van die Duiwenhoksrivier by Sint Sebastianbaai het 'n tradisionele ontwerp wat 'n oorblyfsel is uit die tyd van die trekboerpioniers aan die Kaap. Hierdie aspek van die Suid-Afrikaanse volksboukunde is van kultuur-historiese belang.
Renata Tebaldi
Italiaanse loopbaan
Haar stem is gebruik as die stem van Sophia Loren in die rolprent weergawe van Aida (1953).
Tebaldi en Callas
Die beweerde wedywering tersyde gestel, het Callas gunstige opmerkings oor Tebaldi gemaak, asook omgekeerd. Tydens 'n onderhoud met Norman Ross in Chicago het Callas gesê: "Ek bewonder Tebaldi se stemtoon; dit is pragtig - met pragtige frasering. Somtyds wens ek eintlik dat ek haar stem gehad het." Francis Robinson van die Met het geskryf oor 'n voorval waarin Tebaldi hom gevra het om 'n opname van La Gioconda aan te beveel om haar te help om die rol aan te leer. Omdat hy ten volle bewus was van die beweerde wedywering tussen die twee het hy Zinka Milanov se weergawe aanbeveel. 'n Paar dae later het hy Tebaldi besoek, net om haar te sien sit by die luidsprekers terwyl sy aandagtig luister na die opname deur Callas. Sy het toe opgekyk na hom en gevra: "Waarom het jy nie vir my gesê dat Maria die beste is nie?" Volgens die tydskrif Time het Tebaldi, toe Callas klaargemaak het by La Scala, 'n verrassende maneuver uitgevoer: sy het aangekondig dat sy nie by La Scala sonder Callas sou sing nie. "Ek sing net om artistieke redes; dit is nie my gewoonte om teen iemand te sing nie", het sy gesê.
Kniphofia umbrina
Kniphofia umbrina is 'n meerjarige plant wat tot die genus Kniphofia behoort. Die spesie is endemies aan Eswatini.
Sentenaar
Europa
Na die invoering van die metrieke stelsel is die gewig van ‘n sentenaar in o.a. Nederland, Frankryk, Italië, Rusland, Pole, Switserland en Oostenryk vasgestel op 100 kilogram. Die oorspronklike gewig was 100 pond, maar die gewig van die pond het van plek tot plek verskil. Let op dat die Duitse woord vir ‘n sentenaar, die Zentner, verwys na ‘n gewig van 50 kg.
STIAS
Stiαs is in 1999 gestig. Dit word gehuisves in die Wallenberg Sentrum en is geleë tussen die Jan Marais Natuurreservaat en die dorpswingerd op Stellenbosch.
Stiαs word geskryf met die Griekse letter alfa. Die α staan vir die woord “advanced” en Afrika. Maar is ook die α van die onbekende wat in die geestes- en natuurwetenskappe bepaal moet word.
Odo Russell, 1ste Baron Ampthill
Odo William Leopold Russell, 1ste Baron Ampthill, GCB, GCMG, PC (* 20 Februarie 1829 in Florence, Toskane; † 25 Augustus 1884 in Potsdam, Duitse Keiserryk), gestileer as Lord Odo Russell tussen 1872 en 1881, was 'n Britse diplomaat wat as die Verenigde Koninkryk van Groot-Brittanje en Ierland se eerste ambassadeur in die Duitse Keiserryk benoem is en dié amp tot en met sy afsterwe in 1884 beklee het.
Toeng-Tieng-meer
Die Toeng-Tieng-meer (Chinees: 洞庭湖; pinyin: Dòngtíng Hú; Wade-Giles: Tung4-t'ing2 Hu2; Jyutping: Dung6-ting4 Wu4) is die grootste meer in die Volksrepubliek China en beslaan in die somer, wanneer dit die vloedwater van die Yangtze ontvang, sowat 20 000 km². In die winter is dit net een groot moeras – die boerplek van miljoene swane, wildeganse en wilde-eende. Die meer word stadigaan opgeslik. Die Chinese provinsies Hubei en Hunan is na hul ligging tenoor die meer genoem: Hubei beteken "noord van die meer" en Hunan "suid van die meer".
Charles S. Dutton
Charles S. Dutton (gebore 30 Januarie 1951) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Alien³ (1992), A Time to Kill (1996), Gothika (2003), en Legion (2010).
Désirée Talbot
Akademiese loopbaan
In Julie/Augustus 1984 het sy 'n uitnodiging aanvaar om meesterklasse en lesings by Melbourne-universiteit en die Nasionale Konservatoria van Musiek en Opera in Sydney, Australië aan te bied. Sy het ook op onderhoude van die Australiese Uitsaaikorporasie (ABC) verskyn en 'n reeks van vier gesprekke oor sing en sangers vir die ABC opgeneem.
Julian Rachlin
Agtergrond en vroeë jare
Rachlin is in Vilnius gebore, maar het in 1978 saam met sy musikant ouers na Oostenryk geëmigreer. In 1983 het hy by die Weense Konservatoria ingeskryf en viool (in die Sowjet-tradisie) saam met Boris Kuschnir studeer. Hy het terselfdertyd ook private lesse van Pinchas Zukerman ontvang. Sy loopbaan het as wonderkind begin, met sy eerste openbare konsert in 1984.
Loopbaan
Rachlin het soos wat sy loopbaan ontwikkel het met sommige van die mees luisterryke maestros in Europa en die Verenigde State saamgewerk, insluitende Jakub Hrůša, Lahav Shani, Vladimir Ashkenazy, Zubin Mehta, Christoph Eschenbach, Mariss Jansons, Juanjo Mena, Manfred Honeck, Myung-whun Chung, Bernard Haitink, James Levine, en André Previn.
Ander opvoerings
Behalwe vir sy opvoerings van viool concertos, speel Rachlin ook kamermusiek saam met kunstenaars soos Martha Argerich, Itamar Golan, Natalia Gutman, Gidon Kremer en Mischa Maisky. Hy het ook voor Mstislav Rostropovich se afsterwe saam met hom gespeel. Rachlin se opnames van die vioolconcertos van Brahms, Sibelius, en Tsjaikofski, sowel as van Sjostakowitsj se Sonate for Altviool en Klavier, op. 147, het wye lof van musiekkritici ontvang.
Rachlin se voormalige nooi is die gerekende Nederlandse violis Janine Jansen. In April 2009 het hy saam met die Maleisiese Filharmoniese Orkes (MFO) gespeel. In 2009 het hy tydens die Eilat-fees in Israel opgetree waar hy die verhoog saam met Aleksey Igudesman, Pavel Vernikov, Aisha Syed, Boris Kuschnir, en Maxim Vengerov gedeel het. In 2011 het sy saam met die Israel Filharmoniese Orkes gespeel ten tyde van die orkes die 75-jarige herdenking. In dieselfde jaar het hy egter geweier om in die Miyazaki Prefektuur te speel as gevolg van besorgdheid oor bestraling in Japan van die Fukushima I kernkrag ongelukke, alhoewel Miyazaki Prefektuur sowel as groot gedeeltes van Wes-Japan onaangeraak was deur die onlangse rampe of bestraling. Opbrengste van die konsert het aan slagoffers van die 2011 Tōhoku aardbewing en tsunami gegaan. In 2013 het Rachlin by die Mughal-era Shalimar Bagh, Srinagar Tuine in Srinagar, Kashmir gespeel, tydens 'n konsert wat deur Zubin Mehta gedirigeer was. (genoem Ehsaas-e-Kashmir) Hy het die derde beweging van Tsjkaikofksi se vioolconcerto gespeel. Hy het van 2018 tot 2019 gedien as 'n gas-violis met die Sloweense en Turku Filharmoniese Orkes sowel as die Chicago Simfonieorkes en Royal Northern Sinfonia orkeste.
Naka Drotské
Naka Drotské (*15 Maart 1971, Senekal) is ’n oud-Springbokspeler en afgetrede rugbyafrigter. Hy was die senior afrigter van die Toyota Cheetahs in Superrugby, maar het sy uittrede as afrigter op 8 Mei 2015 aangekondig.
Hy het op haker gespeel vir die Vrystaat Cheetahs en ook die Blou Bulle in die Suid-Afrikaanse provinsiale Curriebeker, en was 'n lid van die 1995 Rugbywêreldbeker-wenspan. Drotské was ook lid van die span wat derde geëindig het in die Rugbywêreldbeker 1999 en het vir drie jaar in Engeland by London Irish gespeel.
Oakland
Oakland is 'n eersterangse vervoerspilpunt met sy seehawe (die vyfde besigste in die hele Verenigde State) en 'n lughawe wat die stad met binnelandse en internasionale bestemmings verbind. Die San Franciscobaaibrug verbind Oakland met San Francisco. Die stadsgebied is oorspronklik bewoon deur Costonoa-Indiane (Ohlone in hul eie taal) wat voordeel kon trek uit die voldoende watervoorrade. Die eerste Europeërs, wat die gebied verken het, was ontdekkingsreisigers uit Nieu-Spanje wat in 1772 'n ekspedisie langs die Kaliforniese kus onderneem en namens die Spaanse koning aanspraak gemaak het op die huidige stadsgebied. Die eerste Europeër, aan wie die koninklike Spaanse regering in 1820 grond naby die huidige East Bay Area toegeken het, was 'n Spaanse soldaat, Luís María Peralta, wat die Rancho San Antonio bewoon het. Na aanleiding van 'n eikebos op sy plaas (encinal in Spaans) is die gebied Encinal genoem. Die Engelse stadsnaam is dus 'n regstreekse vertaling daarvan. Voor sy afsterwe in 1842 het Peralta sy grondbesit onder sy vier seuns opgedeel wat dit beskikbaar gestel het aan Amerikaanse setlaars, houtkappers, Europese walvisvangers en pelshandelaars.
Kenton Duty
Kenton Duty (gebore 12 Mei 1995) is 'n Amerikaanse akteur, regisseur, en skrywer. Hy is bekend vir sy rol in die televisiereeks Lost (2004).
Joseph Joachim
Eerbewyse en eeufees
Joachim se portret is twee keer deur Philip de László geskilder. 'n Portret van Joachim is deur John Singer Sargent geskilder en aan hom voorgedra tydens die viering van die "Diamond Jubilee" viering in 1904 van die sestigste herdenking van sy eerste verskyning in Londen. Joachim het tot sy dood in 1907 in Berlyn gebly.
Lys van komposisies
Fuller-Maitland, bl. 56, lys die 14 stukke met opusnommers, maar nie noodwendig met dieselfde detail as hieronder nie. Op bl. 57 lys hy 6 van die 14 stukke wat hier as WoO gegee word, plus die orkestrasie van Schubert se Groot Duo en die Beethoven en Brahms concerto kadense.
Kniphofia tysonii
Kniphofia tysonii is 'n meerjarige plant wat tot die genus Kniphofia behoort. Die spesie is inheems aan KwaZulu-Natal en die Oos-Kaap asook Eswatini.
Die plant het twee subspesies:
Fleet Street
Tegnologiese vooruitgang en strukturele veranderinge in die koerantmark het die einde van Fleet Street as Britse koerantsentrum ingelui namate nuwe moderne drukaanlegte in stadsdele soos Wapping en Canary Wharf ontstaan het. Alhoewel die laaste oorblywende nuusagentskap, Reuters, sy kantore in 2005 gesluit en na Canary Wharf verskuif het, word die term Fleet Street steeds as 'n sinoniem vir die nasionale pers in die Verenigde Koninkryk gebruik.
Geskiedenis en ligging
Die A4-pad het oorspronklik vanaf Ludgate Circus geloop waarby die hele Fleet Street deel uitgemaak het van dié pad. Vandag begin die pad egter by Holborn Circus, loop langs Fetter Lane en daarna langs die westelike gedeelte van Fleet Street en van daar verder na Westminster. Die naaste moltreinstasies is Temple, Chancery Lane en Blackfriars, naas die City Thameslink-treinstasie.
Ourikulêre terapie
Geskiedenis en ontwikkeling
Die oudste verslag van ourikulêre terapie dateer moontlik van 2500 v.C. in The Yellow Emperor's Classic of Internal Medicine, hoewel dit beperk was tot bloedlating en toeskroeiing. In hoofstuk 20 word flebotomie uit 'n oopgespalkte aar in die oor genoem om stramheid in die kostale rand te verlig. Hoofstuk 63 verwys na die blaas van lug in die oor met 'n buis om 'n bewustelose pasiënt te red.
Voorne aan Zee
Munisipale raad
Verkiesings sedert 2023:
Heup
Area
Die proksimale femur is grootliks gedek deur spiere en, as gevolg hiervan is die groter trokanter dikwels die enigste tasbare benerige struktuur in die heuparea.
Spiere en bewegings
Die heupspiere reageer op drie onderling loodregte asse, wat almal deur middel van die sentrum van die femorale kop deurgaan, dit het drie grade van vryheid tot gevolg:
Die bewegings van die heupgewrig is dus uitgevoer word deur 'n reeks van die spiere wat hier aangebied in volgorde van belangrikheid met die omvang van beweging van die neutrale nul-graad posisie aangedui:
Regressie-dwaling
Verduideliking
Hierdie gebruik van die woord "regressie" is deur Francis Galton bedink in 'n studie uit 1885 genaamd "Regression Toward Mediocrity in Hereditary Stature". Hy het getoon dat die lengte van kinders van ouers wat baie kort of baie lang is na die gemiddelde sou beweeg. In 'n situasie waar twee veranderlikes minder as perfek gekorreleer is, kan 'n buitengewone telling op een veranderlike moontlik nie ooreenstem met 'n ewe uitsonderlike telling op die ander veranderlike nie. Die onvolmaakte korrelasie tussen die lengte van die ouers en die kinders (omdat hoogte nie heeltemal oorerflik is nie) beteken dat die hoogteverdeling van hul kinders êrens gesentreer sal wees tussen die gemiddelde van die ouers en die gemiddelde van die bevolking as geheel. Dus kan enige enkele kind veel langer of veel korter as as hul ouers wees, maar die kans daarvan is klein.
Onderwys (geskiedenis)
Die skool van die retor
“Hannibal het die Alpe oorgesteek en na Italië afgedaal. Dit is die onverganklike heldedaad van Hannibal dat hy die Alpe oorgesteek en na Italië afgedaal het. Dit het vir Hannibal noodsaaklik gelyk om die Alpe oor te steek en ... Die Alpe is oorgesteek deur Hannibal, wat ... "
Observatoire de Paris
Die Observatoire de Paris is in 1667 gestig.
Skryf- en rekenkuns in ou Babilonië
Skryfkuns
In Ou Babilonië, meer as 3 000 jaar gelede, was klei meestal as skryfmateriaal gebruik. Die Babiloniërs het nie perkament gehad nie en papier was nog nie uitgevind nie. Die kleitablet was met ŉ silindervormige seël bestempel, sodat die uitgekerfde tekens in reliëf op die oppervlak van die klei uitstaan. As die kleitablet eers in ŉ oond gebak is of in die son droog geword het, hou die inskripsie eeue lank. Silindervormige seëls is sedert die vroegste tye in Babilonië gebruik.
Rekenkuns
Hulle het dus 'n metode ontwerp om met breuke van 'n geheel te reken, wat nie op die vingers getel of met tellers bereken kon word nie. Mettertyd kon die Babiloniërs allerhande ingewikkelde probleme in verband met militêre geniewerk, landmeting en argitektuur oplos. Dit sou vir hulle onmoontlik gewees het sonder 'n kennis van wiskunde. Maar vir die alledaagse gebruik in die handel, vir aktiwiteite soos koop, verkoop en ruil, wat sonder ophou bedryf is in ŉ groot handelstad soos Babilon, was 'n eenvoudige, maar doeltreffende metode van vinnige berekening nodig.
Links en regs (rigting)
Inleiding
Die betekenis:
Etiket
Laasgenoemde word in die meeste Westerse lande dikwels vergeet, maar geld in die Arabiese wêreld as baie belangrik. 'n Arabier sal ook altyd met die regterhand eet.
By 'n plegtigheid, soos 'n diploma-oorhandiging, ontstaan daar weereens konflik. Die kandidaat moet die diploma in ontvangs neem - en op daardie oomblik doen hy dit natuurlik volgens die reëls met die regterhand. Daarna moet hy egter die voorsitter se hand skud. Die korrekte metode is dat hy gou die diploma in die linkerhand plaas voordat hy die hand skud.
Skroewe
'n Gassilinder vir brandbare gasse het 'n linkse skroefdraad aan die afsluiter, waarteen 'n gassilinder vir ander gasse 'n "regse skroefdraad" het, om ondeurdagte verwisseling te verhoed.
Erylus aspidodiscus
Erylus aspidodiscus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Nikkel-elektroplatering
Verblinkers
Die tipe van die bygevoegde glansmiddels en hul konsentrasies bepaal die neerslagvoorkoms: glinsterend, helder, semi-helder, satyn.
Dekoratiewe deklaag
Dekoratiewe blink nikkel word in 'n wye reeks toepassings gebruik. Dit bied 'n hoëglansafwerking, korrosiebeskerming en slytasieweerstand. In die motorbedryf kan helder nikkel op buffers, vellings, uitlaatpype en afwerking gevind word. Dit word ook gebruik vir blink komponente op fietse en motorfietse. Ander toepassings sluit in handgereedskap en huishoudelike items soos beligting- en loodgietertoebehore, draadrakke, vuurwapens en toestelle.
William Henry Bell
Professor William Henry Bell (20 Augustus 1873 – 13 April 1946) was 'n Suid-Afrikaanse musiekkomponis. Hy is in 1873 in St. Albans, Engeland gebore.
In 1889 wen hy die Goss-beurs aan die Royal Academy of Music waar hy onder sir Charles V. Stanford werk. Van 1903 tot 1912 was hy professor in harmonie. In 1912 word hy prinsipaal van die Suid-Afrikaanse Musiekkollege in Kaapstad.
Ferraria uncinata
Die plant word tot 25 cm groot en blom van Augustus tot in Oktober. Blomme is geel met blou merke, omtrent 4,5 cm in deursnee en die rande is fyn geplooi.
Sturgeon-klas duikboot
Die Sturgeon-duikbote is aanvanklik toegerus met Harpoon-missiele en later met die Tommahawk-kruisermissiele asook Mk 48 torpedo's. Die duikplate is aan die toring geheg en kon vertikaal draai wanneer die duikboot deur die ys moes breek in die Arktiese streke. Die laaste tien vervaardig van die klas se romp was 3 m langer om beter werks- en leefspasie vir die bemanning te verseker tydens lang patrollies.
Losskakel
Losskakel (No. 10 of no. 22).
Hans-Georg Gadamer
Gadamer se waarheidsbegrip
Hierdie konsep van waarheid verskil van die korrespondensiemodel van waarheid. Ons eie lewe is deel van die werkingsgeskiedenis. Die ontologiese waarheid, die tradisie waarvan ons eie lewe deel is, word voorafgaan deur die onderskeid tussen ware en valse stellings. Die ontologiese waarheid is 'n proses van openbaarmaking en verberging. Nuwe insigte word op die horison gebore, oues gaan verlore. Begrip is altyd 'n ander begrip, nooit 'n beter begrip nie.
Volgens Gadamer hang kennis af van die bedryfsgeskiedenis; die begrip word ondersteun deur 'n produktiewe gebeurtenis (die werkingsgeskiedenis) en kan nie deur metodologiese reëls beheer word nie. 'n Onbevooroordeelde (neutrale) begrip is onmoontlik volgens Gadamer; elke ervaringhorison is per definisie beperk en gekenmerk deur vooroordeel. Terloops, Gadamer is teen die Verligting, wat die ideaal van onbevooroordeelde begrip vereer. Volgens Gadamer kan tydens elke oomblik van die werkingsgeskiedenis slegs 'n gedeelte van die waarheid bereik word; integrasie in die begrip is nooit volledig nie.
Gebreke en moontlikhede van die hermeneutiek
Filosofiese hermeneutiek het twee kriteria vir die skeiding van die koring van die kaf by die interpretasie van:
Hermeneutiek is universeel van toepassing en daarom kan 'n sosiale mag of ideologie in sy betekenis ook deur Gadamer verstaan word. Die gevaar van ideologiese kritiek is volgens Gadamer dat dit mense kan aanmoedig om nie meer die waarheid van die gespreksvenoot ernstig op te neem nie, maar om dit te verminder tot 'n voorwerp wat as ideologies krities verklaar kan word. Dit dreig om weer te verval in die objektivisme van Schleiermacher en Dilthey.
Bronne
•	Steenstra, S.G. (red.), Inleiding in de filosofie: Hedendaagse filosofie (Open Universiteit, Heerlen 1994), ISBN 9035812646.
Waterkloofspruit (Oos-Kaap, lat -32,16, long 25,29)
Die Waterkloofspruit is 'n spruit wat in die Oos-Kaap, Suid-Afrika vloei. Dit lê wes van Cradock in die omgewing van die Bergkwagga Nasionale Park.
Spierstelsel
Oor die algemeen kan wel gesê word dat enige dier groter as ongeveer 6 mm hom deur middel van spierbewegings verplaas. Met die verloop van miljoene jare het effektiewe spiergebruik geleidelik toegeneem, wat bygedra het tot die ontwikkeling van ledemate by die werweldiere en geleedpotiges. By verskeie diere wat nooit ledemate ontwikkel het nie, word daar wel die een of ander voortbewegingsmeganisme aangetref. Skulpdiere en slakke byvoorbeeld verplaas hulle met behulp van ŉ spierplaat, wat 'n kruipsool genoem word.
Ringwurms beweeg voort deur middel van spierkontraksies van hul huidspiersak, wat 'n silinder van lengte- en sirkulêr lopende gladde spiervesels is en wat die met liggaamsvloeistof gevulde sentrale holte omring. Die liggaamsvloeistof funksioneer as 'n vloeistof- of hidrostatiese skelet. Sametrekking van spiere op 'n spesifieke plek lei via die vloeistofdruk tot spiersametrekking op 'n ander plek. By hierdie diere kan elke spiergedeelte as ŉ antagonis van die res van die spiere optree. 'n Kenmerk van hierdie en ander gladde spiere is dat dit sonder 'n drukverhoging ook in lengte meegee. Dit is ook van groot belang in ander organe van werweldiere, byvoorbeeld die gladde spier van die blaas van soogdiere en die mens.
Spiermeganika
Mediale en laterale rotasie dui op die inwaartse en uitwaartse draaibewegings van 'n ledemaat na of weg van die middellyn. Wanneer die hand palm na bo of anterior gedraai word, word daar van supinasie gepraat, terwyl die term pronasie gebruik word wanneer die handpalm na onder of posterior gedraai word. Inversie is die na mekaar draaiing van die voetsole, terwyl die wegdraaiing daarvan eversie genoem word. Dorsofleksie is die beweging wat uitgevoer word wanneer die voet na die onderbeen toe gebuig word, en plantaarfleksie dui die buiging van die voet ondertoe aan, soos wanneer op die tone gestaan word.
Spiere waarvan die spiervesels oor 'n groot afstand loop, kan oor ŉ groot afstand deur 'n klein krag verkort word. Indien die spier van peesplate voorsien is. is die spier- vesels kort en is die lengte waaroor dit kan saamtrek, ook relatief kort. Die grootte van die krag is eweredig aan die aantal spiervesels van ŉ spier, met ander woorde eweredig aan die dwarssnee van die spiervesels.
By sekere reptiele wat 'n looptipe beweging uitvoer, asook by voëls en soogdiere, word die liggaamsgewig nie deur die grond of water gedra nie, maar wel deur die bewegingsapparaat of ledemate. Hier vorm die romp (lyf) 'n boogvormige konstruksie terwyl die werwelkolom deur 31 spiere in die buikwand soos ŉ boog gespan word. By die loop- en veral die springbewegings van soogdiere moet 'n groot mate van elastisiteit die voortbeweging vergesel.
John Early (komediant)
John Early (gebore 21 Januarie 1988) is 'n Amerikaanse akteur en skrywer. Hy is bekend vir sy rolle in die rolprente Neighbors 2: Sorority Rising (2016) en The Disaster Artist (2017), en in die televisiereeks Search Party (2016).
Hoessein van Jordanië
Bewind
Jordanië was onder Hoessein by drie oorloë met Israel betrokke, onder meer die Sesdaagse Oorlog van 1967, wat tot gevolg gehad het dat Jordanië die Wesoewer verloor het. In 1970 het Hoessein Palestynse vegters (fedajeen) uit Jordanië verban nadat hulle die land se veiligheid bedreig het in wat bekend geword het as Swart September. Die koning het in 1988 Jordanië se terugtrekking uit die Wesoewer aangekondig nadat die Palestynse Bevrydingsorganisasie (PBO) internasionaal erken is as die enigste verteenwoordiger van die Palestyne. Hy het die krygswet in 1989 herroep en weer demokratiese verkiesings ingestel. In 1994 was hy die tweede Arabiese staatshoof wat ’n vredesooreenkoms met Israel geteken het.
Toe Hoessein in 1953 die troon bestyg het, was Jordanië ’n jong nasie wat die Wesoewer beheer het. Die land het min natuurlike hulpbronne gehad en ’n groot Palestynse vlugtelingsbevolking weens die Arabies-Israeliese oorlog van 1948. Hy het sy land deur vier stormagtige dekades van die Arabies-Israeliese konflik en die Koue Oorlog gelei en suksesvol die druk van Pan-Arabiste, die Sowjetunie, Westerse lande en Israel gebalanseer. Teen die einde van sy 46 jaar lange bewind was Jordanië ’n stabiele moderne land.
Dood
Hoessein, wat tientalle sluipmoordpogings en sameswerings oorleef het, was die streek se langs regerende leier. Hy is op 7 Februarie 1999 op 63-jarige ouderdom aan kanker oorlede. Sy staatsbegrafnis was die grootste byeenkoms van wêreldleiers sedert 1995.
Koolstof-12
Atoommassa
In November 2018 is die definisie egter verander en dit verwys nie meer na 12C nie.
Meettegniek
Lengtemeting
Lengtemeting speel 'n besondere rol in die meettegniek omdat feitlik alle ander metings (selfs ook elektriese metings) tot ŉ lengtemeting (of hoek meting) herlei word. Die eenvoudigste lengtemeting is die met 'n liniaal, waarby ŉ noukeurigheid van ongeveer 1 mm bereik kan word.
Johan Kloppers
Publikasies
Sy publikasies rakende plekname in die wildtuin word as waardevolle gevallestudies in die standaardisering van Suid-Afrikaanse plekname beskou. Hierdie werk wat 1 698 plekname in oënskou neem, het hy deels uit noodsaak verrig. Daaglikse bestuur van die wildtuin is naamlik in die wiele gery deur die dubbelsinnigheid van die plekname aldaar. Sekere liggings het onder verskillende plekname of spellings bekend gestaan, terwyl ander eenderse plekname weer vir verskillende liggings gebesig is. Kloppers moes deeglik kennis neem van die streeksgeskiedenis en die verskillende tale waaruit die plekname ontleen is. Altesaam dertien inheemse en vreemde tale, waaronder Kiswahili en Hindi, was hier ter sprake. Kloppers se doelwit was 'n enkele pleknaam vir elke benaamde ligging. 'n Spruit wat dusver as Manhlindlovu, Manzendhlovu, Nwatindhlopfu, Olifant of Olifantspruit bekend was, word byvoorbeeld op sy aanbeveling as N'watindhlopfu aangedui, wat ook die korrekte Tsonga-ortografie weerspieël.
Meettegniek
Elektriese meting
Die ossilloskoop is veral vir die meet van vinnig veranderende spannings geskik. Elektriese seine (spanningsveranderinge, stroom, golwe, pulse) kan versterk word as dit te klein is om regstreeks te meet. 'n Meetversterker, gewoonlik 'n gelykstroomversterker, versterk die sein gewoonlik sodanig dat dit met ŉ gewone draaispoelmeter gemeet kan word. 'n Belangrike aspek ten opsigte van elektriese meetinstrumente is die ingangsweerstand van die instrument; wat so hoog as moontlik moet wees, waardeur voorkom word dat dit die meting beïnvloed.
Die multimeter
Verder bevat die meter 'n gelykrigter waarmee wisselstroom gelyk gerig word, voordat dit gemeet kan word (ŉ draaispoelmeter kan net gelykstroom meet). Die meter is van 'n aantal opeenvolgende skale voorsien (1 V, 2,5 V, 10 V, 25 V en 250 V), waarmee ŉ wye reeks metings gedoen kan word, en die meter dus nie tot enkele groothede beperk is nie. Die multimeter het ook 'n oorbelastingsmeganisme (dikwels net ŉ sekering) waarmee dit teen ongehoorde hoe spannings en strome beskerm word.
Omsetters
'n Voorbeeld van meganies/meganiese omsetting is die verplasing van kwik as gevolg van druk in 'n manometer, waarby die gemete druk (van 'n gas of vloeistof) op 'n kwikkolom uitgeoefen en die afstand van die verplasing gemeet of van 'n skaal afgemeet word.
Internasionale gemeenskap
Die internasionale gemeenskap is 'n frase wat in geopolitiek en internasionale betrekkinge gebruik word om na 'n breë groep mense en regerings van die wêreld te verwys.
Visuele geletterdheid
Historiese agtergrond
Die idee van visuele geletterdheid is al vir 'n geruime tyd bekend. Klassieke en Middeleeuse teorieë van die geheue en leerproses het byvoorbeeld 'n sterk klem geplaas op hoe die visuele formaat van woorde en lyne, die ordening van inligting in die gedagtegang raak. Tydens die Verligting is klem geplaas op die aanleer van nuwe inligting deur middel van sintuie sodat dit tot voordeel kon wees vir die groeiende middelklas persoon. Om te kon leer hoe om visuele materiaal te lees, soos tabelle en figure, het baie skoolkinders geleer hoe om grafiese patrone te teken om in die proses ook hul notas meer toeganklik en verstaanbaar te maak. Teen die negentiende eeu het visuele geletterdheid 'n kern komponent van skoolsisteme geword in Europa en Noord-Amerika, met opvoedkundige hervormers soos Sir John Lubbock wat gepleit het vir visuele gereedskap in die klaskamer soos diagramme en modelle.
Moderne visuele geletterdheid
Sedert tegnologiese, bevorder opvoeders die idee van visuele geletterdheid vir die inligtingsera waarin die mens hom bevind. Net soos in die geval met taalkundige geletterdheid, sal die meeste opvoeders saamstem dat literatuur wat in die 21ste eeu aangebied word 'n wyer spektrum onderwerpe dek. Opvoeders begin die belangrikheid besef om leerders se visuele vaardighede te bevorder om 'n beter begrip van die hedendaagse komplekse wêreld te kan kry.
Spelerposisies in rugby
Posisies op die veld
Die diagram hieronder dui die verskeie posisies in die 15-man span aan. Alle lede van die vyftiental wat aanvanklik eerste op die veld draf se truie is genommer van 1 tot 15 wat verbind is aan die posisies waarin hulle speel. Die eerste agt spelers staan bekend as die "voorspelers" en neem almal aan die skrums deel. Die oorblywende sewe spelers staan as die agterspelers bekend.
Brandbosrivier
Die Brandbosrivier is 'n rivier wat in Oos-Kaap, Suid-Afrika vloei. Dit is in die opvangsgebied
AVN
Adult Video News (ook bekend as AVN) is ’n Amerikaanse vaktydskrif vir die volwassevideobedryf. Volgens The New York Times is AVN vir pornografiese rolprente wat Billboard vir musiekalbums is. AVN borg die jaarlikse Adult Entertainment Expo, of AEE, in Las Vegas, Nevada, asook ’n prysseremonie vir die volwassebedryf, die AVN-pryse, wat op die Oscars geskoei is.
Sjoebroek
Gebruik in vermaaklikheidsbedryf
In 2000 dra Kylie Minogue juis 'n goue sjoebroekie in haar musiekvideo vir Spinning Around, wat gelei het tot wydverspreide mediafokus op die kledingstuk en die lyf van die sangeres daarin. Die sjoebroekie is uiteindelik deur Minogue aan die Performing Arts Collection- museum in die Kunssentrum van Melbourne geskenk, waar dit beskryf word as "een van die mees identifiseerbare items uit die hedendaagse populêre kultuur."
Mandlekazi
Mandlekazi is 'n swart nedersetting in die Ubuhlebezwe Plaaslike Munisipaliteit, Harry Gwala-distriksmunisipaliteit van KwaZulu-Natal, Suid-Afrika.
Talal van Jordanië
Talal bin Abdoellah (Arabies: طلال بن عبد الله, Ṭalāl ibn ʿAbdullāh; 26 Februarie 1909 - 7 Julie 1972) was van die sluipmoord op sy pa op 20 Julie 1951 koning van Jordanië totdat hy op 11 Augustus 1952 gedwing is om te abdikeer. Volgens Talal was hy ’n afstammeling van Mohammed omdat hy lid was van die Hasjim-familie, wat sedert 1921 oor Jordanië heers.
Erylus discastera
Die spons behoort tot die genus Erylus en tot die familie Geodiidae. Die wetenskaplike naam van die spesie is die eerste keer geldig gepubliseer in 1945 deur Dickinson.
Colin Davis
Hy het die klarinet studeer, maar was egter vasberade om 'n dirigent te word. Nadat hy aanvanklik in die jare 1949 tot 1957 as 'n vryskut-dirigent gesukkel het om opgang te maak, het hy 'n reeks opeenvolgende aanstellings by orkeste bekom, insluitende die BBC Skotse Simfonieorkes, die BBC Simfonieorkes en die Beiere Radio-simfonieorkes. Hy het ook die musikale direkteurskap van die Engelse Nasionale Opera en die Royal Opera House gehou, waar hy vir meer as vyftien jaar hoofdirigent was. Hy het ook by onder andere die Boston Simfonieorkes, die New York Filharmoniese Orkes en die Dresden Staatskapelle as gas-dirigent verskyn.
Beiere Radio-simfonieorkes en Londen Simfonieorkes
Davis was van 1983 tot 1993 hoofdirigent van die Beiere Radio-simfonieorkes saam met wie hy sy konsertsaal repertoire uitgebrei het, met simfonieë deur Bruckner en Mahler. Die pos van musikale direkteur was deur die Cleveland Simfonieorkes aan hom gebied as 'n opvolger tot Maazel; dieselfde geld vir die New York Filharmoniese Orkes wat aan hom die pos aangebied het as opvolger tot Zubin Mehta. Hy was as hoof gas-dirigent met die Dresden Staatskapelle geassosieer, wat hom in 1990 as eredirigent (Ehrendirigent) aangestel het, die eerste geval van so 'n aanstelling in die orkes se 460 jaar lange geskiedenis. Die musikante van die orkes het op respekvolle wyse na Davis verwys as "Der Sir". Davis was van 1998 tot 2003 hoof gas-dirigent van die New York Filharmoniese Orkes.
Johann Nepomuk von Fuchs
Biografie
Hy is hoofsaaklik bekend vir sy mineralogiese waarnemings en vir sy werk op waterglas (natriumsilikaat). Hy het dit gebruik om stereochromie te ontwikkel: 'n vorm van freskoskildery waar die pigmente met waterglas vasgelê word. Histories is natrium silikaat soms "Fuchs se oplosbare glas" genoem. Hy het 'n wetenskaplike metode ontwikkel vir die vervaardiging van sement en bydraes gemaak tot die wetenskap van die amorfe staat van vastestowwe.
Westerse filosofie
Renaissance
Op die punt na die beweging van die Renaissance na die vroeë / klassieke moderne filosofie, is dialoog gebruik as 'n primêre skryfstyl deur Renaissance-filosowe, soos Giordano Bruno.
Kontinentale filosofie
Fenomenologiese georiënteerde metafisika onderlê Eksistensialisme — Martin Heidegger, Jean-Paul Sartre, Maurice Merleau-Ponty, Albert Camus - en uiteindelik post-strukturalisme - Gilles Deleuze, Jean-François Lyotard (veral bekend vir sy artikulasie van postmodernisme), Michel Foucault, Jacques Derrida (bekendste vir die ontwikkeling van 'n vorm van semiotiek analise bekend as dekonstruksie). Die psigoanalitiese werk van Sigmund Freud, Carl Jung, Jacques Lacan, Julia Kristeva, en ander is ook invloedryk in kontemporêre kontinentale denke. Aan die ander kant het filosowe probeer om ouer tradisies van filosofie te definieer en te rehabiliteer. Die meeste, Hans-Georg Gadamer en Alasdair MacIntyre het beide, al is dit op verskillende maniere, herleef die tradisie van Aristotelisme.
Pragmatisme
Pragmatisme is 'n filosofiese tradisie wat in die Verenigde State omstreeks 1870 begin het. Dit beweer dat die waarheid van oortuigings bestaan in die bruikbaarheid en effektiwiteit daarvan eerder as in ooreenstemming met die werklikheid. Charles Sanders Peirce en William James was die medestigters daarvan en dit is later deur John Dewey as instrumentalisme aangepas. Aangesien die bruikbaarheid van enige opvatting op enige tydstip van omstandighede afhanklik kan wees, het Peirce en James die finale waarheid gekonseptualiseer as iets wat vasgestel is deur die toekomstige, finale beslissing van alle opinies.
Thomisme
Thomisme, in 'n groot mate Aristoteliaans in benadering en inhoud, is 'n filosofiese tradisie wat die geskrifte van Thomas Aquinas volg. Sy werk word sedert die 13de eeu gelees, bestudeer en betwis, veral deur Rooms-Katolieke. Aquinas geniet 'n herleefde hoofstroombelang in die hedendaagse filosofie, onder beide ateïste (Philippa Foot) en teiste (Elizabeth Anscombe). Thomistiese filosowe is geneig om rasionaliste te wees in die epistemologie, sowel as metafisiese realiste en deugde-etici. Hulle beweer dat mense rasionele diere is waarvan die goeie geken kan word deur die rede wat deur die wil bereik kan word. Thomiste argumenteer dat siel of psige werklik en onmateriaal is, maar onlosmaaklik van materie in organismes is. Siel is die vorm van die liggaam. Thomiste aanvaar Aristoteles se oorsake as natuurlik, insluitend teleologiese of finale oorsake. Op hierdie manier, hoewel Aquinas aangevoer het dat alles wat in die intellek is, in die sintuie begin, kan natuurlike teleologie met die sintuie onderskei word en deur induksie uit die natuur onttrek word.
Kortsprietsprinkaan
Treksprinkane
Die swerms ontstaan in 'n tydperk van langdurige swak lewensomstandighede. Namate alleenlewende individue se voedsel skaarser word, word hulle gedwing om na gebiede te trek waar voedsel volopper is. Die wyfies kom dan met meer mannetjies in aanraking en begin onder die invloed van manlike feromone meer eiers produseer. Die geslag sprinkane (tussenfase) wat hierna ontstaan, is meer sosiaal as hul voorgangers, maar hulle migreer nie.
Vanua Levu
Vanua Levu is sowat 70 km noord van Fidji se grootste eiland, Viti Levu, geleë en lyk soos 'n spits driehoek. Die eiland het 'n bevolking van sowat 130 000. Die grootste nedersetting is Labasa en die hoogste berg is Batini met 1 111 m. Die belangrikste bedryf op Vanua Levus is die suiker- en kopra-vervaardiging. Daarbenewens word toerisme al hoe belangriker.
Dolly Rathebe
Gemeenskapswerk
In haar laaste jare was Rathebe 'n toonaangewende lig in die Ikageng Women's League in Pretoria. Sy befonds die bou van 'n veeldoelige saal in die Sofasonke-dorpie naby Klipgat, noord van Pretoria. Die saal heet Meriting kwaDolly, wat 'Dolly se toevlugsoord' beteken.
Meridiaaninstrumente
Meetmetodes
Die deurgangstyd deur die meridiaan is aanvanklik met behulp van een of meer vertikale drade in die brandvlak gemeet, maar later 'n papierstrook gebruik waarop ‘n merk gemaak word as die ster verbybeweeg, 'n Verdere ontwikkeling is die gebruik van 'n selfregistrerende, lopende draad, waarmee die ster gevolg word. Die draad is aan ŉ mikrometer gekoppel, waarvan die skroef met elke omwenteling ŉ elektriese kontak sluit, sodat die beweging op 'n bewegende papierstrook vasgelê kan word.
Slag van Duinkerken
Operasie Dynamo
Op 1 Junie handig die Britte die verdediging van Duikerken oor aan die Franse XVI Korps onder bevel van generaal Fagalde. Hy slaag daarin om die Duitsers terug te hou tot 4 Junie. Fagalde en 40 000 Franse word gevangene geneem, tog is altesaam 113 000 Franse soldate ontruim.
Waterkloof (vallei, Oos-Kaap, lat -32,18, long 23,75)
Die Waterkloof is 'n vallei in die Oos-Kaap, Suid-Afrika.
Dombeya ambalabeensis
Subspesies
Die plant het drie subspesies:
Pranas Domšaitis
In 1949 het die Universiteit van Kaapstad in Suid-Afrika sy vrou, die sanger Adelheid Armhold, 'n pos as senior lektor aangebied. Hy het die res van sy lewe daar deurgebring.
Tyddeelmultipleksering
Geskiedenis
In 1944 het die Britse Weermag die Wireless Set No. 10 gebruik om tien telefoongesprekke gelyktydig oor 'n mikrogolfroete van 80 km te stuur. Dit het die bevelvoerders in staat gestel om met hulle personeel ander kant die Engelse Kanaal te kommunikeer tydens die Tweede Wêreldoorlog.
Tegnologie
Tyddeelmultipleksering word hoofsaaklik gebruik vir digitale seine maar is ook geskik om gebruik te word vir Pulsamplutidemodualsie (PAM) multipleksering waar twee of meer seine of bisstrome oënskynlik gelyktydig gestuur word as twee sub-kanale oor een kommunikasiekanaal, maar fisies maak hulle beurte om die kanaal te gebruik. Die werklike tyd word opverdeel in verskeie herhalende tydgleuwe van 'n bepaalde lengte vir elke sub-kanaal. 'n Greep data van sub-kanaal 1 word oor die kommunikasie kanaal versend, dan een greep van sub-kanaal 2, ens. Die TDM stelsel stuur die onderskeie inligting oor in 'n groepering wat as 'n raam bekend staan. 'n Raam bestaan uit 'n tydgeleuf vir een sub-kanaal se inligting plus een tydgleuf wat gebruik word vir sinchronisasie. Daar kan ook 'n foutkorreksie tydgleuf toegeken word as deel van die raam. Nadat die eerste sub-kanaal, foutkorreksie en sinchronisering tydgleuwe inligting gestuur word, word die proses herhaal met 'n nuwe raam wat bestaan uit inligting vir die tweede sub-kanaal, plus foutkorreksie en sinchronisasie tydgleuwe. En so herhaal die proses homself.
Dombeya ambohitrensis
Dombeya ambohitrensis is 'n meerjarige struik of boom wat deel is van die Malvaceae familie. Die spesie is endemies aan Madagaskar.
Erylus geodiformis
Erylus geodiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Encephalartos equatorialis
Encephalartos equatorialis is 'n broodboom en spesie van die genus Encephalartos. Die struik is endemies in Uganda.
Randhart
Randhart is 'n voorstad in Alberton, Gauteng. Volgens die 2011-sensus het Randhart 'n bevolking van 6 909 gehad, waarvan 79,9% Blankes was. Afrikaans (49,0%) en Engels (39,5%) is die grootste huistale.
Barendrecht
In 1836 is die munisipaliteite Oost-Barendrecht en West-Barendrecht onder die naam Oost- en West-Barendrecht saamgevoeg. Sedert 1886 word die munisipaliteit Barendrecht genoem.
Barendrecht lê in die midde van die IJsselmonde-eiland en grens in die suide aan die Ou Maas-rivier en in die suidooste aan die opgedamde Waaltje-rivier.
Koninklike Thaise Leër
The Koninklike Thaise Leër or KTL (Thai: กองทัพบกไทย; RTGS: kong thap bok thai) is die leër van Thailand wat verantwoordelik is vir die beskerming van sy soewereiniteit en nasionale belange. Dit is die oudste en grootste tak van die Koninklike Thaise Weermag.
John Weston
John Weston (gebore Maximilian John Ludwick Weston, 17 Junie 1873 - 24 Julie 1950) was 'n Suid-Afrikaanse lugvaartingenieur, pioniervlieënier, boer en soldaat. Hy het baie gereis in 'n motorkaravaan wat hy self ontwerp en gebou het.
Vroeë loopbaan
In 1903 het Weston aansoek gedoen om lidmaatskap van die British Institute of Electrical Engineers en die maatskappy het 'n kantoor in Birkenhead, Liverpool, geopen. Met die hulp van die Russiese Ambassade in Washington D.C., is Weston aangestel as 'n ingenieur vir die Chinese Oostelike Spoorweg, wat op 'n gedeelte naby die Baikalmeer gewerk het. Dit was hier waar hy Russies leer praat het. Die spoorlyn sou teen 1905 klaar wees, maar op 8 Februarie 1904 het Japan oorlog teen Rusland verklaar. Aanvanklik gestrand het Weston via Port Arthur, Mantsjoerye, ontsnap. Daarna het hy wyd gereis om werk te soek. Weston is op 17 September 1904 as 'n genoot van die Royal Geographical Society toegelaat.
Bydrae tot lugvaart
In 1907 - 1908, by Kalkdam, het Weston 'n vliegtuig gebou van 'n plan deur Gabriel Voisin met 'n Panhard-enjin, maar dit was onderaangedryf en het nooit gevlieg nie. Op 14 September 1910 het Weston in Engeland aangekom op pad na Frankryk om sy belangstelling in lugvaart na te streef.
John Kennedy Toole
John Kennedy Toole (17 Desember 1937 – 26 Maart 1969) was 'n Amerikaanse romanskrywer van New Orleans, Louisiana wie se postuum gepubliseerde roman, A Confederacy of Dunces, die Pulitzerprys vir fiksie in 1981 gewen het; hy het ook The Neon Bible geskryf. Alhoewel verskeie mense in die literêre wêreld gevoel het dat sy skryfvaardighede prysenswaardig was, is Toole se romans gedurende sy leeftyd verwerp. As gevolg van deels hierdie mislukkings, het hy aan paranoia en depressie gely en op die ouderdom van 31 selfmoord gepleeg.
Toole het Dunces aan die uitgewer Simon & Schuster voorgelê, waar dit redakteur Robert Gottlieb bereik het. Gottlieb het Toole as talentvol beskou, maar het gevoel sy komiese roman was in wese sonder enige punt. Ten spyte van verskeie hersienings het Gottlieb ontevrede gebly, en nadat die boek deur 'n ander literêre figuur, Hodding Carter Jr., verwerp is, het Toole nie verder aan die roman gewerk nie. Toe hy aan depressie en gevoelens van vervolging gely het, het Toole die huis verlaat op 'n reis deur die land. Hy het in Biloxi, Mississippi, gestop en sy lewe beëindig deur 'n tuinslang van die uitlaat van sy motor na die kajuit in te voer. 'n Paar jaar later het sy ma die manuskrip van Dunces onder die aandag gebring van die romanskrywer Walker Percy, wat die boek in druk gebring het. In 1981 is Toole postuum met die Pulitzerprys vir fiksie bekroon.
Tirus
Tirus is die hoofstad van die Tirus-distrik in die goewernoraat Suid-Libanon. In die stedelike gebied was daar in 2006 sowat 200 000 inwoners. Dit sluit baie vlugtelinge in, omdat drie van die land se 12 Palestynse vlugtelingkampe in Tirus geleë is. Buite die moderne stad lê ’n argeologiese terrein met oorblyfsels van die antieke stad.
Omgewing
thumb|links|220px|’n Kaart van Tirus.